Deg usenfar-agi, ad nesnefli tizemmar i d-iteddun: 1) Tizemmar tizegrawin: • Ad inadi unelmad ɣef yisalan berra n uɣerbaz; • Ad yennam unelmad amahil s yigrawen; • Ad yesnefli unelmad timanit-ines; • Ad d-yaf unelmad tifrat i wuguren i d-yettemlil deg tmeddurt-is n yal ass; • Ad d-yessas unelmad tarrayin n umahil;… 2) Tizemmar yerzan tutlayt: • Ad yizmir unelmad ad d-yeglem adeg d umdan; • Ad yizmir unelmad ad yessemres igburen n tutlayt deg usatel; • Ad d-yessas unelmad tizemmar n wallus d uglam; • Ad yessaweḍ unelmad ad inadi i yiman-is ɣef wallalen n tutlayt yessulfen i yal tazmert;… 3) Tizemmar yerzan idles d tmetti: • Ad inadi unelmad ɣef yisalan; • Ad yekki unelmad deg kra n umahil; • Ad yizmir unelmad ad d-yefk tamuɣli-s gar wiyaḍ; • Ad iqader unelmad timuɣliwin n wiyaḍ, • Ad yesten unelmad ɣef tikta-s; • Ad yefk unelmad azal i yimdanen yettwassnen n tmurt-is;